Document ID: 31999R1649

KOMMISSIONENS FORORDNING (EF) Nr. 1649/1999
af 27. juli 1999
om fravigelse af forordning (EØF) nr. 3444/90 om gennemførelsesbestemmelser vedrørende støtte til privat oplagring af svinekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1), senest ændret ved forordning (EF) nr. 3290/94(2), særlig artikel 4, stk. 6, og artikel 5, stk. 4, og
ud fra følgende betragtninger:
(1) I henhold til artikel 4, stk. 1, i Kommissionens forordning (EØF) nr. 3444/90 af 27. november 1990 om gennemførelsesbestemmelser vedrørende støtte til privat oplagring af svinekød(3), senest ændret ved forordning (EF) nr. 3533/93(4), skal indlagring være afsluttet senest på otteogtyvendedagen efter dagen for kontraktens indgåelse; i henhold til forordningens artikel 5, stk. 5 annulleres kontrakten og fortabes sikkerhedsstillelsen, hvis indlagringsfristen overskrides;
(2) ved Kommissionens beslutning 1999/363/EF(5), 1999/368/EF(6), 1999/389/EF(7), 1999/390/EF(8) og 1999/449/EF(9) indføres der beskyttelsesforanstaltninger over for dioxinforurenede animalske produkter til konsum eller foderbrug;
(3) de erhvervsdrivende, der har indgået en kontrakt om privat oplagring som led i Kommissionens forordning (EF) nr. 2042/98 af 25. september 1998 om de særlige betingelser for ydelse af støtte til privat oplagring inden for svinekødssektoren(10), ændret ved forordning (EF) nr. 2619/98(11), har haft vanskeligheder med både at påbegynde og afslutte indlagringen rettidigt på grund af beskyttelsesforanstaltningerne i forbindelse med dioxinforureningen af visse produkter til konsum og det slagteforbud, som de belgiske myndigheder indførte i perioden fra den 3. til den 13. juni 1999; indlagringsfristen bør derfor forlænges med 21 dage for de indlagringer, som ikke er afsluttet, ligesom der bør tillades forsinket påbegyndelse af indlagring for at undgå, at kontrakten annulleres og sikkerhedsstillelsen fortabes;
(4) denne forordning bør anvendes fra den 17. juli 1999, så de belgiske myndigheder og de erhvervsdrivende hurtigt kan gennemføre indlagringen;
(5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Som undtagelse fra artikel 4, stk. 1, i forordning (EØF) nr. 3444/90 får de erhvervsdrivende, der har indgået en kontrakt om privat oplagring som led i forordning (EF) nr. 2042/98, men som ikke har kunne afslutte indlagringen på grund af vanskeligheder i forbindelse med slagteforbuddet i perioden fra den 3. til den 13. juni 1999, en yderligere frist på 21 dage til at gennemføre indlagringen.
Artikel 2
Som undtagelse fra artikel 5, stk. 5, i forordning (EØF) nr. 3444/90 kan de erhvervsdrivende, der har indgået en kontrakt om privat oplagring som led i forordning (EF) nr. 2042/98, men som ikke har kunne påbegynde indlagringen på grund af vanskeligheder i forbindelse med slagteforbuddet i perioden fra den 3. til den 13. juni 1999, påbegynde indlagringen tidligst den tredje arbejdsdag efter indgivelsen af den ansøgning, der er nævnt i artikel 3, og senest den 6. august 1999. Indlagringsfristen, som er nævnt i artikel 4, stk. 1, i forordning (EØF) nr. 3444/90, begynder samme dag.
Artikel 3
Denne forordning gælder efter anmodning fra de erhvervsdrivende, der over for myndighederne kan dokumentere, at de ikke har kunne påbegynde eller afslutte indlagringen inden for de frister, som er fastsat i artikel 4 i forordning (EØF) nr. 3444/90, som følge af beskyttelsesforanstaltningerne i Kommissionens beslutning 1999/363/EF, 1999/368/EF, 1999/389/EF, 1999/390/EF og 1999/449/EF samt de belgiske myndigheders slagteforbud.
Myndighederne går ved vurderingen af de forhold, som er nævnt i stk. 1, ud fra forretningspapirer som nævnt i artikel 1, stk. 2, i Rådets forordning (EØF) nr. 4045/89(12).
Artikel 4
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 17. juli 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juli 1999.

Labels: 3
17
20